Linda Eerikäinen

**Linda Pauliina Eerikäinen** (aiemmin etunimenä **Jenna**) on kuvitteellinen hahmo televisiosarjassa *[[Salatut elämät]]*, jossa häntä näyttelee Monika Lindeman. Linda on poliisi, joka tuli mukaan sarjaan tutkimaan Heikki Pohjosen murhaa. Linda oli mukana sarjassa kesäkuusta 2015 helmikuuhun 2018. Hän palasi sarjaan keväällä 2019, mutta poistui uudelleen vuonna 2021 näyttelijän raskauden vuoksi. Lindan uutisoitiin palaavan jälleen keväällä 2022.

## Taustaa
Lindan äiti on Päivi Helenius ja isä Aaro Vaalanne. Lindan lapsuus oli vaikea hänen narsistisen isänsä takia. Päivi joutui hakemaan Aarolle lähestymiskieltoa, jotta tämä jättäisi heidät rauhaan. Linda oireili isänsä takia vuosia ollessaan lapsi, muun muassa näkemällä painajaisia öisin. Päivin ja Lindan päästyä yli Aarosta, Päivi löysi uuden miehen, ja Linda sai veljen, Antonin, joka kuitenkin kuoli nuorena. Linda tuli teini-ikäisenä raskaaksi silloiselle poikaystävälleen Paulille, joka kuitenkin teki itsemurhan Aaron painostamana. Linda ei pystynyt kasvattamaan lastaan yksin, vaan synnytti tyttären ja antoi tämän äitinsä kasvatettavaksi. Linda esitti vuosia olevansa Violaksi nimetyn tyttärensä sisko.

## Rooli sarjassa
### Muutto Pihlajakadulle
Linda on ammatiltaan poliisi. Saapuessaan sarjaan hän selvitti Heikki Pohjosen murhaa. Hänet oletettiin Violan siskoksi, mutta pian Pihlajakadulle muuttamisen jälkeen viisitoista vuotta varjeltu totuus todellisesta suhteesta Violaan paljastui. Kun Viola lopulta antoi valheet anteeksi, Linda asettui Violan elämässä äidin rooliin.

Ensin Linda ei halunnut äidin roolia, sillä Aaro oli kehottanut Paulia tappamaan itsensä ja Linda oli surusta sekaisin, eikä hänestä ollut sen jälkeen äidiksi.

### Häät ja vankeusrangaistus
Linda alkoi seurustella Kari Taalasmaan kanssa, vaikka suhde useasti takkuilikin. Vaikeuksia aiheutti muun muassa Karin äiti Ulla, joka toistuvasti sotkeutui parin asioihin. Lindan ja Karin luokse muuttivat myös Viola ja Karin poika Benjamin. Pariskunta päätti mennä naimisiin, mutta alttarilla vihkijäksi paljastui Lindan papiksi opiskellut Aaro-isä, joten häät keskeytyivät järkytykseen. 

Poliisiuransa aikana Linda on ottanut lahjuksia vastaan kolmesti: Camilla lahjoi Lindan lopettamaan Monican osuuden selvittelyn Heikin murhatapauksessa, toisella kerralla Helena maksoi Lindalle Akin vapauttamisesta väärennetyn rahan levittämisen syytteistä. Linda otti lahjuksia vastaan myös selvittäessään Alissan osuutta Monetanum-veronkiertoyritykseen. 

Vastoinkäymisistä huolimatta Kari ja Linda halusivat naimisiin, ja lopulta pariskunta avioitui asunnossaan. Hääonnen keskelle saapui suuri suru, kun Lindan veli Anton kuoli onnettomuudessa Karin työpaikalla autokorjaamolla. Yhteiseloa kiristi Karin tekemien rikosten lisäksi myös Aaro, joka halusi saada avioparin eroamaan. Aaro lähetti Lindalle avioerohakemuspaperit, jotka hän oli väärentänyt Karin allekirjoittamiksi. Linda haki terapiasta apua parisuhdeongelmiinsa ja vaikeaan suhteeseen Aaron kanssa. Terapeuttina toimi kuitenkin Aaron tuttu Pirita Salonius, jonka Aaro kiristi kehottamaan Lindaa antamaan anteeksi isälleen. 

Kari yritti vakuuttaa Aaron olevan eroprosessin takana, mutta kun tämä lavasti joutuneensa Karin pahoinpitelemäksi, Kari joutui vankilaan. Lopulta Linda uskoi Karin syyttömyyteen ja päätti selvittää veljensä Antonin kuoleman todelliset taustat. Tutkimustyössään Linda oli vähällä saada tietää, että Aaro oli nähty autokorjaamolla Antonin kuolinpäivänä, mutta ennen kuin hän ehti tavoittaa silminnäkijän, Aaro ilmiantoi tyttärensä poliisille ja kertoi Lindan ottamista lahjuksista. Linda menetti työnsä ja joutui vankilaan. Viola jäi Aaron huostaan.

### Paluu ja suhde Jiriin
Vapautuessaan vankilasta Linda löysi uuden työn turvallisuuspäällikkönä Mustavaara-yhtiössä ja kohtasi Paulin veljen eli Violan sedän, Noel Axelssonin. Kävi ilmi, että Noelilla ja Lindalla oli aikaisemmin ollut suhde. Linda muutti aluksi isänsä ja tämän avovaimon Eva Tammisen luokse, mutta Lasse Sievisen palatessa Pihlajakadulle he joutuivat siirtymään Jiri Viitamäen luokse. Lindan ja Jirin ystävyys kehittyi pian parisuhteeksi.

Saadakseen poliisin virkalupansa takaisin Linda lupautui mukaan hengenvaaralliseen peiteoperaatioon, jonka aikana hän joutui lavastamaan kuolemansa. Pian Linda vakiinnutti työnsä poliisina, kun operaatio onnistui ja rikollisliigan johtaja saatiin kiinni.

### Ero Jiristä ja totuuden paljastuminen Aarosta

Suhde Jiriin alkoi rakoilla Jirin entisen naisystävän Evan takia. Eva uskotteli, että Jiri olisi hänen 1-vuotiaan tyttärensä Nadjan isä ja salaili sitä, että todellisuudessa isäksi oli isyystestissä paljastunut Aaro. Jiri joutui viettämään aikaa Evan kanssa hoitaessaan sekä Nadjaa että heidän yhteistä tytärtään Nellaa. Mustasukkainen ja päihtynyt Linda päätyi pettämään Jiriä Karin kanssa. Jiri sai kuitenkin tietää syrjähypystä ja päätti parisuhteen. Eva, Nadja ja Nella muuttivat Jirin luo, ja Linda päätyi asumaan majatalo Amandaan. Lindan tytär Viola päätti muuttaa omilleen. 

Jiristä eroamisen jälkeen Linda yritti saada Karia takaisin, mutta tämä seurusteli Sallan kanssa. Linda on päätynyt myös sänkyyn Sampon kanssa. 

Syksyllä 2020 Aaro joutui ampumisen uhriksi. Aluksi syylliseksi epäiltiin Evaa, mutta syyskauden 2020 päätösjaksossa oikeaksi ampujaksi paljastui Lindan äiti ja Aaron entinen vaimo, Päivi. Linda ja Kari löysivät Aaron ja Päivin Taalasbiilistä. Päivi paljasti Aaron tappaneen Antonin ja juonineen Lindan vankilaan. Päivi oli aikeissa tappaa Aaron mutta Lindan ansiosta luopui aikeistaan. Päivi kuitenkin ampui itsensä.

Suojellakseen Aaroa vankilalta Linda valehteli poliiseille, että todellisuudessa Päivi olisi ollut Antonin kuoleman takana. Lindan oli kuitenkin vaikea antaa isälleen anteeksi ja katkaisi välit tämän kanssa. Sittemmin välit parantuivat. 

Linda jatkoi edelleen työtään poliisina ja osallistuu työparinsa Mikin kanssa pelastusoperaatioon, kun Lauri Rossi oli vanginnut kartanoonsa Aaron, tämän naisystävän Jutan sekä Mustavaarat. Linda ampui Lauria olkapäähän, ja tämä saatiin myöhemmin kiinni.

### Muutto Lyoniin
Linda aloitti uudelleen Sampon kanssa suhteen keväällä 2021. Sampo oli tuolloin töissä majatalo Amandassa, jonka omistaja Salla Taalasmaa pelkäsi Lindan ja Karin lähentyvän ja palaavan yhteen, sillä Linda auttoi Karia tämän olutpanimon perustamisessa. Salla kiristi Sampoa pitämään kaksikon erillä toisistaan.

Linda suostui olemaan mallina Karin Taalasbisse-olutpanimon mainoksessa mutta halusi pysyä tunnistamattomana. Sampo kuitenkin peukaloi kuvia, minkä seurauksena mainoksiin päätyi kuva, jossa näkyi Lindan kasvot.

Linda alkoi suunnitella muuttoa ulkomaille ja haki töitä Interpolista, Lyonista. Paikan sai aluksi Lindan uusi työpari Joanna Lumijoki, jonka kanssa Linda ei tullut toimeen. Kun Joanna kuitenkin päätti jäädä Suomeen, pestiä tarjottiin Lindalle. Alun perin Sampon piti muuttaa Lindan kanssa ulkomaille, mutta kun Kari ja Linda saivat kuulla Sampon ja Sallan juonitteluista, molemmat erosivat kumppaneistaan. Linda ja Kari palasivat pian yhteen. 

Kauden 2020–2021 päätösjaksossa Linda ja Kari olivat muuttamassa yhdessä Lyoniin. Kari kuitenkin lentokentällä päätti jäädä Suomeen, ja Linda muutti Ranskaan yksin.

### Paluu Pihlajakadulle, Violan, Miran ja Nellan auttaminen ja vankilatuomio
Viola lähti tapaamaan äitiään Lyoniin saatuaan kuulla Miran hankkiutuneen tältä salaa raskaaksi hedelmöityshoitojen avulla. Pian myös Mira saapui Lindan luo, ja Linda auttoi heitä sopimaan välinsä. Viola mainitsi Lindan kuullen hänen ja Miran häitä seuranneista vaikeuksista, jotka jättivät Lindan mietteliääksi. 

Myöhemmin Viola pyysi äitinsä avuksi Pihlajakadulle, ja samaan taksiin hänen kanssaan tuli myös Nellaa auttamaan tullut Eva. He alkoivat riitelemään, ja heidät heitettiin ulos taksista. Päästyään Pihlajakadulle molemmat kokivat järkytyksen, kun he saivat kuulla Violan tappaneen hääyönä Miraa ahdistelleen Matti Virtasen. Linda ja Eva päättivät unohtaa riitansa ja auttaa tyttöjä välttämään vankilan. Linda hankkiutui takaisin vanhaan työhönsä poliisilaitoksella ja alkoi sabotoimaan tutkintaa. Lopulta useiden valheiden jälkeen tapausta tutkinut Joanna sai selville tapahtumien totuuden, ja pian tytöt jäivät kiinni. He joutuivat oikeudenkäyntiin, jossa heille määrättiin kaksi vuotta vankeutta, mutta Noelin murhan yrityksestä Elina joutui syyttömänä poliisilaitokselle, oikeuteen ja tälle määrättiin vankeutta.

Linda oli hajalla tyttärensä kohtalosta. Hän jatkoi töitä Helsingissä Joannan kanssa ja tutki muun muassa Noelin ampumista. Viola ja Mira ajautuivat vankilassa hankaluuksiin, ja eräs toinen vanki Ansku yritti tappaa Miran. Mira synnytti poikavauvan poliisiautossa Lindan ja Kalle Laitelan avustuksella. Peloissaan ollut Mira karkasi sairaalasta vauvan kanssa, ja tänä aikana Viola ehti vapautua vankilasta. Mira päätti lopulta antautua, ja luovutti Ilon Violan ja Lindan hoidettavaksi.

### Suhde Joonataniin ja Aaron lääkekoukku
Linda ajautui viettämään iltaa Karin kanssa Violan vankeusaikana, ja pari päätyi melkein suutelemaan. Linda meni Taalasbiiliin tunnustamaan tunteensa mutta sai pakit Sallan kanssa naimisiin menneeltä Karilta. Linda päätti lopettaa Karin perään haikailun ja päätyi Joonatan Sievisen seuraan. He sopivat treffit ja päätyivät sänkyyn, ja pian he alkoivat seurustella. Jonkin ajan kuluttua Linda sai kuulla Aaron olevan pahassa lääkekoukussa, ja hän päätti auttaa tätä vieroituksessa. Hän vuokrasi mökin ja piti Aaroa siellä, kunnes lopulta hän menetti hermonsa ja jätti tämän oman onnensa nojaan. Aaro onnistui kuitenkin vieroittumaan lääkkeistä, ja hän muutti Ismon ja Kallen luo toipumaan.

Suhde Joonatanin kanssa alkoi rakoilla tämän ex-säädön Hanin tulleen kuvioihin ja Joonatanin otettua Lindan pahimman vihamiehen Evan luokseen asumaan. Suhde ei lopulta kestänyt tätä kaikkea, joten sen seurauksena pari erosi. Linda päätyi lähes heti tämän jälkeen viettämään yhteisen yön Sallan kanssa välirikossa olleen Karin kanssa. Kari palasi kuitenkin Sallan kirityksen vuoksi tämän kanssa yhteen jättäen Lindan jälleen kerran. Samoihin aikoihin paljastui, että Joanna on Miran biologinen äiti. Mira joutui tilanteen vuoksi psykoosiin ja hoitoon. Omaan tilanteeseensa kyllästynyt Linda päätti lähteä Joannan mukaan etsimään tämän ex-miestä, Miran isää, Keski-Suomesta.

### Violan ja Ilon muutto Balille, säätö Karin kanssa ja suhde Akiin
Palattuaan reissusta Linda eli mukavaa perhe-elämää Violan ja Ilon kanssa, ja hänen ja Karin välit alkoivat jälleen lämmetä heidän törmäillessään usein leikkipuistossa. Myöhemmin selvisi, että Mira oli päässyt hoidosta ja muuttanut Balille, ja hän pyysi kirjeellä Violaa ja Iloa muuttamaan luokseen. Lindalle ehdotus oli kova paikka, ja hän pyysi, etteivät he muuttaisi. Lopulta hän kuitenkin hyväksyi asian ja he muuttivat. Linda koki olevansa ihan yksin ja lähti baariin tuulettumaan. Hänen seuraansa liittyi Aki, ja he päätyivät viettämään yhteisen yön. Linda ihastui Akiin pikkuhiljaa, ja he aloittivat salasuhteen. Suhde oli salainen siksi, että Linda oli muuttanut yhteen Joannan ja Akin kanssa säätäneen Mariannan kanssa, eikä halunnut loukata tätä. Lopulta Marianna sai tietää, ja hyväksyi suhteen. 

Lindan selän takana Aki oli jo pitkään toiminut rikollisliigan johtajana. Linda päätyi lopulta tutkimaan kyseisen liigan maahantuomaa huumelastia, ja sai kiinni Akia auttaneen Mikin, joka joutui vankilaan. Lopulta Mikin lisäksi ainoa huumelastista kiinnijäänyt henkilö oli Petri Simola, joka karkasi Suomesta. Linda ei saanut Akin osuutta selville.

## Tuotanto
Linda Eerikäistä on näytellyt vuodesta 2015 alkaen Monika Lindeman. Monika on kertonut hakeneensa roolia alkuvuodesta 2015, ja hahmon ensiesiintyminen televisiossa nähtiin saman vuoden kesäkuussa. Hahmon oli alunperin tarkoitus olla mukana sarjassa vain kolme kuukautta. Monika on kuvannut näyttelytyötä suuressa tuotantokoneistossa kiireiseksi ja haastavaksi, mutta myös hyväksi ja opettavaiseksi kokemukseksi.

Hahmolle kirjoitettu vankeusrangaistusjuonikuvio luotiin näyttelijän äitiysloman vuoksi, ja kuvauksissa  Monikan raskautta piti peitellä monen eri tavoin. Hän synnytti esikoispoikansa vuonna 2017. Hahmo palasi takaisin sarjaan alkuvuodesta 2019.

## Perhesuhteet

* Päivi Helenius: äiti, kuollut
* Aaro Vaalanne: Isä, jonka kanssa ei ollut lapsuudessaan tekemisissä tämän narsististen taipumusten vuoksi. Välit paranivat ennen Lindan vankilaan joutumista, ja Aaron menetettyä muistinsa olleet hyvissä väleissä, siitäkin huolimatta, että Lindalle paljastui Aaron tappaneen Antonin.
* Anton Helenius: velipuoli, auttoi tätä huumevelkojensa kanssa, kuollut
* Viola Angervuo: tytär, jolta salasi vuosia olevansa hänen äiti. Nykyään hyvissä väleissä, Viola asuu Balilla.
* Ilo Angervuo: tyttären poika, joka asuu Balilla.
* Pauli Axelsson: ex-mies, kuollut.
* Mira Angervuo: miniä, Violan ex-vaimo ja nykyinen puoliso. Olivat aluksi huonoissa väleissä Miran kiusattua Violaa, mutta välit paranivat myöhemmin. Asuu Balilla.
* Noel Axelsson: lanko, Lindan kuolleen poikaystävän ja Violan isän Paulin veli.
* Nadja Tamminen: siskopuoli Aaron kautta. Eivät ole juuri tekemisissä, sillä Linda ei tule toimeen Nadjan äidin Evan kanssa.
* Anni Vatanen: isoäiti, vankilassa.

## Ystävyyssuhteet

* Joanna Lumijoki: Entinen työkaveri, kämppis ja hyvä ystävä. Eivät tulleet aluksi toimeen, mutta Lindan pelastettua Joannan hengen työkeikalla antoivat toisilleen uuden mahdollisuuden. Myöhemmin riitaantuivat kun Linda todisti Joannaa vastaan oikeudessa, mutta nykyään ovat hyviä ystäviä Lindan autettua hänet koevapauteen.
* Noel Axelsson: Violan setä, ex-miesystävänsä Paulin veli. Olivat jo nuoruudessa hyviä ystäviä. Linda myös työskenteli jonkin aikaa Noelin alaisena. 
* Marianna Kurki: Nykyinen kämppis ja ystävä. Linda oli aluksi hieman varuillaan Mariannan menneisyydestä johtuen, mutta ystävystyivät pian paremmin. 
* Monica Mustavaara: kaveri
* Camilla Mustavaara: kaveri
* Miki Kajander: Entinen työkaveri ja ystävä. Linda pidätti Mikin tämän sekaannuttua huumerikokseen.
* Tiina Rajala: Pomo ja ystävä. Tiina tapaili myös jonkin aikaa Lindan isää Aaroa.

## Lähteet